Մարիա Շուկշինա

**Մարիա Վասիլևնա Շուկշինա** (, ), ռուս դերասանուհի, հեռուստահաղորդավարուհի, Ռուսաստանի Դաշնության վաստակավոր արտիստ (2008)։

Դերասանուհի Լիդիա Ֆեդոսեևա-Շուկշինայի և դերասան, կինոռեժիսոր, գրող Վասիլի Շուկշինի ավագ դուստրն է։

## Կենսագրություն
Մարիա Շուկշինան ծնվել է 1967 թվականի մայիսի 27-ին Մոսկվայում։ Ունի կրտսեր քույր՝ Օլգա Շուկշինան (ծնվ.՝ 1968), ինչպես նաև ավագ համամայր քույր՝ Անաստասիա Վյաչեսլավովնա Վորոնինա-Ֆրանսիշկան, որը ծնվել է 1960 թվականին։ Հոր կողմից քույրը՝ Եկատերինա Վասիլևնա Շուկշինան, ծնվել է 1965 թվականին։

Մեկուկես տարեկան հասակում նկարահանվել է «Տարօրինակ մարդիկ» ֆիլմի «Братка» նովելում (1969), 1972 թվականին Մարիան և նրա քույր Օլգան կատարել են Ռաստորգուևների դուստրերի դերերը «Печки-лавочки» ֆիլմում, իսկ երկու տարի անց Մարիա Շուկշինան խաղացել է Մաշայի դերը (Վիշնյակովի դուստրը) «Թռչուններ քաղաքի վրա» ֆիլմում (ռեժ.՝ Ս. Նիկոնենկո, 1974)։ 1984 թվականին ավարտել է № 1531 դպրոցը։

Ավարտել է Մոսկվայի Մորիս Տորեզի անվան օտար լեզուների ինստիտուտի թարգմանչական ֆակուլտետը։

1999 թվականի հոկտեմբերի 12-ից մինչև 2014 թվականի դեկտեմբերի 19-ը եղել է Ռուսաստանի «Առաջին ալիքի» «Սպասիր ինձ» հեռուստահաղորդման համահաղորդավար։ 2018 թվականի հունվարի 21-ից հունիսի 3-ը վարել է նույն հեռուստաալիքի «Հյուր առավոտյան» () հեռուստահաղորդումը։

2020 թվականի հուլիսի 13-ին ստեղծել է Youtube-ալիք՝ հրապարակելու համար իր վավերագրական ֆիլմերը Կենտրոնական Ուրալի կանանց վանքի և նախկին սհիիգումեն Սերգիյի (Ռոմանով) մասին։

2021 թվականի դեկտեմբերին անցել է «ВРАЛ պատվավոր ակադեմիկոս» մրցանակի եզրափակիչ բժշկական անվանակարգում՝ «կեղծ գիտության և պսևդոգիտության զարգացման ու տարածման գործում նշանակալի ավանդի» համար։

Ռուսաստանի կինեմատոգրաֆիական արվեստների ակադեմիայի անդամ է։

## Անձնական կյանք
* Առաջին ամուսինը՝ Արտեմ Տրեգուբենկո, թարգմանիչ,
** Դուստր՝ Աննա Տրեգուբենկո (ծնվ.՝ հուլիսի 2, 1988), սովորել է ՎԳԻԿ-ի պրոդյուսերական ֆակուլտետում,
*** Թոռը՝ Վյաչեսլավ Տրեգուբենկո (ծնվ.՝ նոյեմբերի 21, 2014),
* Երկրորդ ամուսինը՝ Ալեքսեյ Կասատկին, գործարար,
** Որդի՝ Մակար Կասատկին (ծնվ.՝ նոյեմբերի 20, 1997),
*** Թոռ՝ Մարկ (ծնվ.՝ 20 ապրիլի 2018),
* Երրորդ ամուսինը՝ Բորիս Վիշնյակով, իրավաբան և գործարար,
** Երկվորյակ որդիներ՝ Ֆոմա և Ֆոկա (ծնվ.՝ հուլիսի 31, 2005)։

## Հասարակական դիրքորոշում
Դեմ է արտահայտվել SARS-CoV-2 կորոնավիրուսի դեմ պատվաստումներին։

2022 թվականի մարտին ստորագրել է դիմում՝ ի պաշտպանություն Ռուսաստանի ռազմական ներխուժման Ուկրաինա։

2022 թվականի ապրիլի սկզբին Մարիա Շուկշինան հրապարակել է Մոսկվայի Կրասնոսելսկի շրջանի խորհրդի անդամ Ալեքսեյ Գորինովի հակապատերազմական ելույթի տեսանյութի հղումը՝ հետևյալ մեկնաբանությամբ. «Ահա այսպիսին են մեր պատգամավորները։ Եվ ոչ թե ինչ-որ տեղ, այլ հենց Կրեմլի քթի տակ» ()։ Կարծիք կա, որ Շուկշինայի ելույթը Գորինովի դեմ քրեական գործ հարուցելու պատճառ է դարձել։ 2022 թվականի հուլիսի 8-ին Մոսկվայի Մեշչանսկի դատարանը Ա. Ա. Գորինովին դատապարտել է յոթ տարվա ազատազրկման՝ ռուսական բանակի մասին «ֆեյքերի» տարածման գործով։

## Ֆիլմագրություն

### Կրկնօրինակում
*  – Դոկտոր Ժիվագո – *Տոնյա Գրոմեկո* (Ջերալդին Չապլին)
*  – Սերը չար է – *Ռոզմարի Շենեհան* (Գվինեթ Փելթրոու)

### Տեսահոլովակներ
*  – Նիկոլայ Տրուբաչ – «Разлюбившая»
* 2007 – ՌԴ ԿԸՀ ագիտացիոն հոլովակներ

## Մրցանակներ
[230 px|մինի|«ՌԴ վաստակավոր արտիստի» կոչման շնորհման ժամանակ [Դմիտրի Մենդելեևի հետ, 2008 թվական]]
**Պետական պարգևներ**
* «Հայրենիքին մատուցած ծառայությունների համար» II աստիճանի շքանշանի մեդալ (27 նոյեմբերի, 2006) – *հայրենական հեռուստառադիոհեռարձակման զարգացման գործում ունեցած մեծ ավանդի և երկարամյա բեղմնավոր գործունեության համար*
* «Ռուսաստանի Դաշնության վաստակավոր արտիստ» պատվավոր կոչում (14 հուլիսի, 2008) – *հայրենական կինեմատոգրաֆի զարգացման գործում ունեցած վաստակի համար*
* Ռուսաստանի Դաշնության նախագահի պատվոգիր (12 դեկտեմբերի, 2017) - *հայրենական մշակույթի և արվեստի զարգացման գործում ունեցած վաստակի, երկարամյա բեղմնավոր գործունեության համար*
* «Հայրենիքին մատուցած ծառայությունների համար» 1-ին աստիճանի շքանշանի մեդալ (23 նոյեմբերի, 2020) – *հայրենական մշակույթի և արվեստի զարգացման գործում ներդրած մեծ ավանդի, երկարամյա բեղմնավոր գործունեության համար*

**Այլ մրցանակներ**
* Սանկտ Պետերբուրգի կառավարության 2009 թվականի մրցանակ գրականության, արվեստի և ճարտարապետության բնագավառում «Կինոարվեստի զարգացման գործում ունեցած ավանդի համար» (17 հունիսի, 2010) – «Թաղեք ինձ շրիշակի հետևում» () ֆիլմի ստեղծման համար (2009)
* «Նիկա» (2010) - «Թաղեք ինձ շրիշակի հետևում» ֆիլմում երկրորդ պլանի կնոջ լավագույն դերակատարման համար (2009)
* «Կեմերովոյի մարզը 75 տարեկան է» հոբելյանական մեդալ (5 մարտի, 2018)
* Ֆիգարո (2022) – «Ճշմարտության համար արվեստում և կյանքում» անվանակարգում

## Վավերագրական ֆիլմեր
* «Մարիա Շուկշինա։ Պատմեք ինձ իմ հոր մասին» (, «Առաջին ալիք», 2009)

## Ծանոթագրություններ

## Արտաքին հղումներ
* Мария Шукшина <small>(Видео)</small> // Тема, 1-й канал Останкино, 24.07.1992.
* 
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Նիկա» մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Խորհրդային դերասանուհիներ
Կատեգորիա:Մոսկվայի լեզվաբանական համալսարանի շրջանավարտներ
Կատեգորիա:Ռեժիսորներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս թարգմանիչներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս ռեժիսորներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի Դաշնության վաստակավոր արտիստներ